Middelsstore (vingespenn 60-70 millimeter) påfuglspinnere, de minste medlemmene i gruppen Attacini. Hunnene er mest lyst rødbrune, hannene mørkt gråbrune på grunnfarge. Forvingene er ikke eller lite sigdformede. I vingespissen er det en liten øyeflekk. Hver vinge har en liten, mer eller mindre L-formet, hvit flekk og en hvit tverrstripe utenfor denne. Den ytre delen er ofte lysere enn den indre.